Yusra Martunus

Yusra Martunus (laia di Padangpanjang, Sumatera Barat, taun 1973) adolah surang  parupo moderen kontemporer Indonesia. Yusra basamo jo ampek urang kawannyo, iyolah Handiwirman Saputra, Jumaldi Alfi, Rudi Mantofani, jo Yunizar, tagabuang dalam Kelompok Seni Rupa Jendela (KSR Jendela) nan laia sarato babasis di kota Yogyakarta, DIY.

 Riwayaik 
Yusra manampuah pandidikan manangah di salah satu SMA di kota Bukittinggi, dan manamaikan pandidikan tinggi di Institut Seni Indonesia Yogyakarta (ISI Yogyakarta).

Basamo Kelompok Seni Rupa Jendela, Yusra alah banyak maadoan pameran jo kagiatan seni rupo lainnyo, dan mandapekan apresiasi sacaro nasional jo internasional karano kamampuannyo untuak manggabuangan pamainan, problem sosial, kaasyikan visual, sarato ujicoba nan taruih-manaruih.

Pado Mei 2011, Yusra Martunus basamo babarapo urang kawannyo nan difasilitasi dek Galeri Canna jo PT Wahana Makmur Sejati (WMS) (main dealer Honda Jakarta-Tangerang), malukih babarapo sapeda motor Honda Scoopy dalam acara pameran ScoopArt di Galeri Canna, Jakarta Art District, Grand Indonesia, Jakarta Pusat. Acara tu kudian mandapekan pangaragoan Pelopor Melukis dengan Media Sepeda Motor dari Museum Rekor Dunia Indonesia (MURI)..

Salain palukih, Yusra Martunus dikenal pulo sabagai pamatuang.

 Pangaragoan 
 The Best of McDonald Art Award (1994) 
 The Best of Indonesia Art Award ASEAN (2003) 
 Finalis Art Award ASEAN (2004) 
 Pemenang Kudus Kota Kretek Kompetisi Monument (2005) 
 Pelopor Melukis dengan Media Sepeda Motor dari MURI (2011, tergabung dalam Galeri Canna)

 Rujuakan 

 Pautan lua 



Kategori:Seniman Indonesia
Kategori:Pelukis Indonesia
Kategori:Pematung Indonesia
Kategori:Seniman Minangkabau
Kategori:Tokoh Minangkabau
Kategori:Tokoh dari Padangpanjang